*Projektas*

|  |
| --- |
|   |
| PAGĖGIŲ SAVIVALDYBĖS TARYBASPRENDIMAS**DĖL PAGĖGIŲ SAVIVALDYBĖS 2024**–**2026 METŲ NEFORMALIOJO SUAUGUSIŲJŲ ŠVIETIMO VEIKSMŲ PLANO PATVIRTINIMO IR ŠIO PLANO ĮGYVENDINIMO KOORDINATORIAUS PASKYRIMO**  |
| 2024 m. sausio 13 d. Nr. T1-Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 8 punktu, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, Pagėgių savivaldybės taryba nusprendžia:

 1. Patvirtinti Pagėgių savivaldybės 2024–2026 metų neformaliojo suaugusiųjų švietimo veiksmų planą (pridedama).

 2. Paskirti Pagėgių savivaldybės meno ir sporto mokyklą Pagėgių savivaldybės 2024–2026 metų neformaliojo suaugusiųjų švietimo veiksmų plano įgyvendinimo koordinatoriumi.

 3. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt/).

SUDERINTA:

Pagėgių savivaldybės narys,

pavaduojantis savivaldybės merą Gintautas Stančaitis

Administracijos direktorė Dalija Irena Einikienė

Švietimo, kultūros ir sporto

skyriaus vedėja Virginija Sirvidienė

Teisės, personalo ir civilinės metrikacijos

skyriaus vyresnioji specialistė Ingrida Zavistauskaitė

Švietimo, kultūros ir sporto skyriaus

vyriausioji specialistė (kalbos ir archyvo tvarkytoja) Laimutė Mickevičienė

Parengė

Švietimo, kultūros ir sporto skyriaus vyriausioji specialistė

Ingrida Jokšienė

 Pagėgių savivaldybės tarybos

 veiklos reglamento

 4 priedas

**Sprendimo projekto „DĖL PAGĖGIŲ SAVIVALDYBĖS 2024**–**2026 METŲ NEFORMALIOJO SUAUGUSIŲJŲ ŠVIETIMO VEIKSMŲ PLANO PATVIRTINIMO IR ŠIO PLANO ĮGYVENDINIMO KOORDINATORIAUS PASKYRIMO“**

 **aiškinamasis raštas**

2024-01-13

 ***1. Projekto rengimą paskatinusios priežastys, parengto projekto tikslai ir uždaviniai.*** Savivaldybės tarybos sprendimo projektu siūloma patvirtinti Pagėgių savivaldybės neformaliojo suaugusiųjų švietimo veiksmų planą 2024–2026 metams bei Pagėgių savivaldybės meno ir sporto mokyklą paskirti veiksmų plano koordinatoriumi.

 ***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorė –Pagėgių savivaldybės administracija, rengėja – Švietimo, kultūros ir sporto skyriaus vyriausioji specialistė Ingrida Jokšienė.

 ***3. Kaip šiuo metu yra reguliuojami projekte aptarti teisiniai santykiai.***

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi. Viena iš savarankiškųjų (priskirtų) savivaldybių funkcijų yrasuaugusiųjų neformaliojo švietimo organizavimas.

 **4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.*** Priėmus šį sprendimą, Pagėgių savivaldybėje vyks neformaliojo suaugusiųjų švietimo veiklos, o Pagėgių savivaldybės meno ir sporto mokykla šias veiklas vykdys ir koordinuos.

  ***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***6. Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą****:* nereikės.

 ***7. Sprendimo projektui įgyvendinti reikalingos lėšos, finansavimo šaltiniai.*** Nereikalinga.

 ***8. Sprendimo projekto rengimo metu gauti specialistų vertinimai ir išvados.*** Nėra.

 ***9. Numatomo teisinio reguliavimo poveikio vertinimo rezultatai.*** Nėra.

 ***10. Sprendimo projekto antikorupcinis vertinimas.*** Nereikalingas.

***11. Kiti, iniciatoriaus nuomone, reikalingi pagrindimai ir paaiškinimai.*** Nėra.

***12. Pridedami dokumentai.*** –

Švietimo, kultūros ir sporto skyriaus

vyriausioji specialistė Ingrida Jokšienė

PATVIRTINTA

Pagėgių savvaldybės tarybos

2024 m. sausio 25 d.

sprendimu Nr. T-

**PAGĖGIŲ SAVIVALDYBĖS 2024**–**2026 METŲ NEFORMALIOJO SUAUGUSIŲJŲ ŠVIETIMO METŲ VEIKSMŲ PLANAS**

|  |  |  |  |
| --- | --- | --- | --- |
| **Priemonė**  | **Vykdymo laikas, užsiėmimų skaičius per 2024**–**2026 m.** | **Finansavimo šaltiniai** | **Atsakingi vykdytojai** |

|  |
| --- |
| **I.UŽDAVINYS: koordinuoti, stebėti, vertinti ir kokybiškai viešinti neformaliojo suaugusiųjų švietimo veiklos įgyvendinimo priemones.** |
| Neformaliojo suaugusiųjų švietimo ir tęstinio mokymosi veiklos koordinavimas ir viešinimas. | Nuolat  | Savivaldybės biudžeto lėšos | Pagėgių savivaldybės meno ir sporto mokykla |
| **II. UŽDAVINYS: rengti ir vykdyti neformaliojo suaugusiųjų švietimo programas, padedančias suaugusiam asmeniui įgyti ir/ar tobulinti bendrąsias kompetencijas, ugdyti kūrybinius sugebėjimus, prasmingai ir aktyviai leisti laisvalaikį.** |
| Informacinės visuomenės technologijų kompetencijos lavinimas. | 18 | Savivaldybės biudžeto lėšos | Pagėgių savivaldybės meno ir sporto mokykla |
| Fizinio aktyvumo didinimo, sveikatos palaikymo veiklos. | 72 | Savivaldybės biudžeto lėšos | Pagėgių savivaldybės meno ir sporto mokykla |
| Turiningo, aktyvaus laisvalaikio kūrimo bei užimtumo, meno terapijos ir psichologinių žinių gilinimas, užsienio kalbų mokymo, bendravimo ir bendradarbiavimo kompetencijų plėtojimas. | 144 | Savivaldybės biudžeto lėšos | Pagėgių savivaldybės meno ir sporto mokykla |